TVIRTINU:

Vilniaus lopšelio-darželio „Riešutėlis“

 Direktorės Rūtos Gekienės

 Įsakymu 2018-11-06 Nr. V-94

**Respublikinė sporto pramoga „Nykštukų bėgimas. Žiema 2018“**

**NUOSTATAI**

**I. BENDROJI** **DALIS**

Vilniaus lopšelis-darželis „Riešutėlis“ 2018 m. gruodžio 3 d. rengia Respublikinę sporto pramogą **„Nykštukų bėgimas. Žiema 2018“**

**II. TIKSLAI IR** **UŽDAVINIAI**

Tikslas: plėtoti ryšius su ikimokyklinėmis įstaigomis Lietuvos mastu.

Uždaviniai:

* Populiarinti bėgimą Lietuvoje.
* Gausinti masinių renginių kiekį ikimokyklinių įstaigų tarpe.
* Didinti ikimokyklinio ir priešmokyklinio amžiaus vaikų fizinį aktyvumą.
* Skatinti bėgimą, kaip sveiką gyvenimo būdą.

**III. RENGINIO** **ORGANIZATORIŲ** **ATSAKOMYBĖ** **IR** **PAREIGOS**

1. Registruoti Respublikinės sporto pramogos dalyvius, pasirūpinti padėkos raštais, apdovanojimais kiekvienai Respublikinėje sporto pramogoje **„Nykštukų bėgimas. Žiema 2018“** dalyvavusiai bendruomenei;
2. Reklamuoti Respublikinę sporto pramogą siekiant populiarinti bėgimą ir sutraukti kuo didesnį dalyvių skaičių.

**III. BĖGIMO SĄLYGOS,** **VIETA,** **LAIKAS**

* Linksmas, žaismingas, komandinis **„Nykštukų bėgimas“** **vyks 2018 m. gruodžio 3 d.** pasirinktoje vietoje (įstaigos kieme, stadione, parke, miške, pievoje ir t.t.), pasirinktu laiku.
* Laikas per kurį reikia nubėgti pasirinktą atstumą nelimituojamas.
* Kiekvienas dalyvis Respublikinėje sporto pramogoje privalo turėti ar nykštuko kepurėlę, ar ryškų šalikėlį, ar ant viršutinių drabužių tvarkingai pritvirtintą emblemą (aiškiai matomoje vietoje ant krūtinės).

**IV. DALYVIAI**

1. Bėgime gali dalyvauti įvairaus amžiaus ikimokyklinio ir priešmokyklinio amžiaus vaikai, pedagogai ir tėveliai.

**VI. DALYVIŲ** **REGISTRAVIMAS**

1. Registruotis į Respublikinę sporto pramogą **„Nykštukų bėgimas. Žiema 2018“** galima pedagogo - iniciatoriaus ar įstaigos vardu užpildžius anketą-priedą Nr.1;
2. Visi dalyviai gali registruotis el. paštu: riesutelis.vilnius@gmail.com
3. Registracija el. paštu: riesutelis.vilnius@gmail.com sustabdoma 2018 m. lapkričio 30 d. 17.00 val.
4. Po dalyvavimo Respublikinėje sporto pramogoje **„Nykštukų bėgimas. Žiema 2018“ iki gruodžio 07 d.**  atsiųsti bėgimo 2-3 nuotraukas el. paštu: riesutelis.vilnius.@gmail.com

**V. APDOVANOJIMAI**

1. Visos dalyvavusios ikimokyklinės įstaigos bus apdovanotos padėkos raštais;
2. Respublikinės sporto pramogos organizatoriai pasilieka teisę išrinkti originaliausiai pasirengusiais ir masiškiausiai dalyvavusias bendruomenes ir išsiųsti paštu atminimo medalius;

**VII. BAIGIAMOSIOS** **NUOSTATOS**

1. Kiekviena ikimokyklinė įstaiga užsiregistravimu savaime sutinka, kad renginio organizatoriai visas Respublikinės sporto pramogos metu padarytas ir atsiųstas nuotraukas gali laisvai, be atskiro sutikimo, naudoti renginio reklamos tikslais ir patalpinti į įstaigos internetinę svetainę adresu: [www.ldriesutelis.lt](http://www.ldriesutelis.lt)
2. Vilniaus lopšelio-darželio „Riešutėlis“ žiemos bėgime užsiregistravę ir su nuostatais sutikę dalyviai, sutinka el. paštu gauti informaciją susijusią su **„Nykštukų bėgimas. Žiema 2018“** Respublikine sporto pramoga.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Priedas Nr.1)

**DALYVIO ANKETA**

**Respublikinė sporto pramoga „Nykštukų bėgimas. Žiema 2018“**

 2018m. mėn. d.

|  |  |
| --- | --- |
| Įstaigos pavadinimas |  |
| Dalyvių skaičius:  | Pedagogai |  Tėvai | Ugdytiniai |
| Kontaktinis tel. El. paštas |  |